
 JUDEȚUL PRAHOVA
COMUNA BUCOV
CONSILIUL LOCAL                                 


HOTĂRÂREA  Nr.21/17.03.2026  
privind aprobarea declanşării procedurii de selecţie a 3(trei) membri în Consiliul de administraţie al S.C. APĂ ȘI CANAL BUCOV SRL

     În conformitate cu legislaţia privind guvernanţa corporativă,
 Primarul comunei Bucov, judeţul Prahova,
Având în vedere: 
- Referatul de aprobare a Primarului comunei Bucov înregistrat cu nr. 7555/03.03.2026,
 - Raportul de specialitate nr.7556/03.03.2026 întocmit de Serviciul achizitii publice, prin care se argumentează necesitatea asigurării bunei funcţionări a S.C. Apă și Canal Bucov SRL, sens în care este necesară și obligatorie asigurarea conducerii acesteia de către un Consiliu de Administraţie numit potrivit prevederilor legale; 
 - Avizul Favorabil al Comisilor de specialitate din cadrul Consiliului Local Bucov; 
Luând în considerare: 
- Hotărârea Consiliului local Bucov nr.41/6.04.2016 privind aprobarea ȋnfiinţării S.C. Apă și Canal Bucov SRL; 
- Hotărârea   Adunării   Generale   a   Acţionarilor   nr.  7 din 23.10.2025   privind declanşarea procedurii de selecţie a trei membri în  Consiliul de administraţie al  S.C. Apă și Canal Bucov SRL; 
- Adresa Primăriei Comunei Bucov nr. 20402/13.10.2025, comunicată Agenţiei pentru Monitorizarea şi Evaluare Performanţelor Intreprinderilor Publice cu privire la necesitatea declanşării procedurii de selecţie şi numire a trei membri în consiliul de administraţie, înregistrată sub nr. 10843/13.10.2025 la AMEPIP; 
Având ȋn vedere cadrul legal aplicabil: - art. 2, pct. 2, lit.b), pct. 3, lit.b), pct.9, pct.27-28, art.3, alin.1), lit. b) şi c), art. 49) , alin.3) si alin.5) din Ordonanţa de Urgenţă a guvernului nr. 109/2011 privind guvernanța corporativă a întreprinderilor publice, cu modificările şi completările ulterioare ;
 - art.4, alin.2) şi art. 7) din Normele metodologice  din 27 iulie 2023 pentru stabilirea criteriilor de selecţie a membrilor consiliilor de administraţie/supraveghere ale întreprinderilor publice, de întocmire a listei scurte pentru fiecare post, a clasamentului acestora, a procedurii privind numirile finale, precum şi pentru stabilirea altor măsuri necesare implementării prevederilor Ordonanţei de urgenţă a Guvernului nr. 109/2011 privind guvernanţa corporativă a întreprinderilor publice, aprobate prin  Hotărârea Guvernului  nr. 639 din 27 iulie 2023;
 - Ordinul nr.126/2024 privind aprobarea Regulamentului-cadru de organizare şi funcţionare al comisiilor de selecţie şi nominalizare a candidaţilor pentru postul de membru în cadrul consiliilor de administraţie/supraveghere ale întreprinderilor publice.
 - Legea nr. 31/1990 privind societăţile comerciale. 
În temeiul prevederilor art. 92 coroborate cu art. 129 alin. 2) lit. a) și alin.3, lit. d), art. 139 alin. 3), lit. h), art 196 alin. 1) lit. a) și art. 197 din Ordonanța de urgență nr. 57 din 03.07.2019 privind Codul administrativ, cu modificări și completări.   
                             HOTĂRĂŞTE:
Art. 1. Se aprobă declanşarea procedurii de selecţie pentru trei  membri în Consiliul de administraţie al S.C. Apă și Canal Bucov SRL, cu respectarea prevederilor OUG nr. 109 din 30 noiembrie 2011 privind guvernanța corporativă a întreprinderilor publice, cu modificările şi completările ulterioare;  
Art.2. Se aprobă constituirea Comisiei de selecţie şi nominalizare (CSN) ȋn următoarea componenţă:
 2.1. Membri titulari: 
- dl consilier local ENE PETRE , care va ȋndeplini funcţia de PREŞEDINTE; 
- dl consilier local COJOCARU AUREL – membru
 - un expert independent, selectat de autoritatea publică tutelară, prin procedură de achiziţie publică, în conformitate cu dispoziţiile Legii nr. 98/2016 privind achiziţiile publice, cu modificările şi completările ulterioare 
 2.2. Membri supleanţi: 
- consilier local ENE CONSTANTIN
- consilier localLAZĂR NICOLAE
2.3. Secretarul comisiei 
        - Iordache Mădălina Giorgiana - consilier Serviciul Asistență socială,Registru  Agricol, cadastru și mediu.    
               2.4 Persoana nominalizată la alin (1)  în situația în care  se află  în imposibilitate, din motive  obiective, de a-și îndeplini atribuțiile  ce rezultă din calitatea deținută, se înlocuiește cu membrul  de rezerva dna Vasiliu Claudia Constanța, consilier în cadrul aceluiași serviciu.
              Art.3. Se desemnează  ca membri în comisia de soluționare a contestațiilor  în vederea derulării  procedurii  de selecție  pentru desemnarea a trei membri  în consiliul de administrație  la Societatea Apă și Canal Bucov SRL , următorii:
1. Tănase Ionuț, șef serviciu financiar -contabilitate, impozite si taxe locale, achiziții publice
1. Badea Georgiana , consilier juridic 
1. Florea Georgina Cristina, consilier serviciu financiar -contabilitate, impozite si taxe locale, achiziții publice
       Art.4.  Se desemnează ca membri supleanți în comisia de soluționare a contestațiilor  în vederea derulării procedurii  de selecție pentru desemnarea a trei membri  în Consiliul de Administrație  la Societatea de Apă și Canal Bucov SRL, următorii:
1. Andrei Tonia, consilier compartiment asistență socială
1. Baciu Florica,  consilier compartiment asistență socială
1. Călin Daniela Mariana, consilier serviciu financiar -contabilitate, impozite si taxe locale, achiziții publice
       Art.5.(1) Secretariatul comisiei de soluționare a contestațiilor   se va asigura  de către dna Costan Veronica, referent  serviciu financiar -contabilitate, impozite si taxe locale, achiziții publice
               (2) Persoana nominalizată la alin (1)  în situația în care se află în imposibilitate, din motive  obiective, de a-și  îndeplini atribuțiile  ce rezultă  din calitatea deținută , se înlocuiește  cu membru  de rezervă Profir Matilda Teodora, consilier serviciu financiar -contabilitate, impozite si taxe locale, achiziții publice.
     Art.6. Se aprobă Regulamentul de Organizare și funcționare  al Comisiei  de selecție  și nominalizare  a candidaților  pentru postul  de administrator al societății  SC Apă si Canal Bucov SRL   conform anexei nr.1 care face parte integrantă din prezenta hotărâre.
     Art.7.Cu ducerea la îndeplinire a prevederilor prezentei hotărâri se desemnează consilier juridic din aparatul de specialitate al Primarului comunei Bucov
   Art.8.Prezenta hotărâre poate fi contestată în condiţiile Legii contenciosului administrativ nr. 554/2004, cu modificările şi completările ulterioare; 
   Art.9. În conformitate cu prevederile art. 197 si art.198 din OUG nr.57 din 2019 privind Codul administrativ, cu modificări și completări, prezenta hotărâre va fi comunicată Instituției Prefectului – județul Prahova, Primarului comunei Bucov, structurilor funcționale din cadrul Aparatului de specialitate al primarului responsabile cu ducerea la îndeplinire şi va fi adusă la cunostinţă publică în condiţiile legii.      
             

PREŞEDINTE DE ŞEDINŢĂ  ,                           SECRETAR GENERAL,
NICOLESCU NICOLAE                           NAE FLORENTINA CRISTINA


                                               


Hotararea s-a adoptat cu 17 voturi ”pentru”
17 consilieri prezenți  din 17 consilieri în funcție

